Կոնվենցիայի 6-րդ հոդվածի 3-րդ մասի վերաբերյալ 
թեստեր և իրավիճակային խնդիրներ

[bookmark: _GoBack]Կազմեց՝ Արա Ղազարյանը
1. 6-րդ հոդվածի 3-րդ մասով սահմանված դատավարական երաշխիքների խախտումը վիճարկելիս.

ա.    մեղադրյալը պետք է հիմնավորի, որ խախտումը ազդել է ամբողջ դատավարության «արդարացիության» վրա, քանի որ 3-րդ մասի պաշտպանական երաշխիքները համարվում են հոդվածի 1-ին՝ ընդհանուր մասում սահմանված «արդար» դատաքննության իրավունքի արտահայտման առանձնահատուկ դրսևորումները, 
բ.	մեղադրյալը կարիք չունի հիմնավորել, որ 3-րդ մասով սահմանված պաշպանության երաշխիքների խախտումը ազդել է դատավարության «արդարացիության» վրա, քանի որ 3-րդ մասում սահմանված պաշտպանական երաշխիքները հանդես են գալիս ինքնուրույնաբար և դրանցից որևէ մեկի խախտումը ինքնին հանգեցնում է դատավարության «արդարացիության» խախտմանը: 









2. Կոնվենցիայի 6-րդ հոդվածի 3-րդ մասի ա-կետի համաձայն, քրեական հանցագործության մեջ մեղադրվող յուրաքանչյուր ոք իրավունք ունի իրեն հասկանալի լեզվով, անհապաղ ու հանգամանորեն տեղեկացվելու իրեն ներկայացված մեղադրանքի «բնույթի» ու «հիմքի» մասին: «Մեղադրանքի բնույթ և հիմք» հասկացությունը նշանակում է.

	ա. մեղադրանքի քրեաիրավական որակումը,  
բ. մեղադրանքի քրեաիրավական որակումը և դրա հիմքում ընկած փաստական հանգամանքները,
գ. պարզ, ոչ մասնագիտական, մեղադրյալին հասկանալի բառերով մեղադրանքի ընդհանուր իրավական ու փաստական հիմքերը:   
















3. Կոնվենցիայի 5-րդ հոդվածի 2-րդ կետի համաձայն, յուրաքանչյուր ոք իրեն հասկանալի լեզվով անհապաղ տեղեկացվում է իր ձերբակալման պատճառների և ներկայացվող ցանկացած մեղադրանքի մասին: «Ձերբակալման պատճառներ և ներկայացվող մեղադրանք» հասկացությունը նշանակում է. 

ա. մեղադրանքի քրեաիրավական որակումը,  
բ. մեղադրանքի քրեաիրավական որակումը և դրա հիմքում ընկած փաստական հանգամանքները,
գ. պարզ, ոչ մասնագիտական, մեղադրյալին հասկանալի բառերով մեղադրանքի ընդհանուր իրավական ու փաստական հիմքերի մասին   












4. ՀՀ Վճռաբեկ դատարանը Ս. Նալբանդյանի գործով որոշման մեջ (ՀՅՔՐԴ2/0144/01/09) սահմանել է հետևյալը. 
«Եթե Հայաստանի Հանրապետության քրեական դատավարության օրենսգրքի 19-րդ հոդվածում օգտագործված «մեղադրանք» եզրույթը հասկացվի սոսկ «քրեաիրավական որակում» իմաստով, և այն իր մեջ չներառի արարքի քրեաիրավական որակման հիմքում ընկած փաստական հանգամանքները, ապա կասկածյալի և մեղադրյալի պաշտպանության իրավունքը չի լինի կոնկրետ և իրական, այլ կլինի վերացական և պատրանքային, քանի որ առանց փաստական հիմքի` քրեաիրավական որակումից պաշտպանվելու իրավունքը առարկայազուրկ է»:

Առաջնորդվելով վերը նշվածով, Վճռաբեկ դատարանը կայացրել է հետևյալ որոշումը. 

«Վճռաբեկ դատարանը գտնում է, որ ՀՀ քրեական դատավարության օրենսգրքի 3091-րդ հոդվածի 1-ին, 2-րդ և 3-րդ մասերով սահմանված իրավական ռեժիմներով դատարանում մեղադրանքը փոփոխելիս մեղադրողի կողմից պետք է կայացվի ինչպես մեղադրանքը լրացնելու կամ փոփոխելու մասին որոշում, այնպես էլ կազմվի նոր մեղադրական եզրակացություն»:

	
Հարց. 

Կոնվենցիայի 6-րդ հոդվածի ո՞ր դրույթներով սահմանված իրավունքներն ապահովելու նպատակով է Վճռաբեկ դատարանը կայացրել վերը նշված որոշումը.

 ա. 6-րդ հոդվածի 3-րդ մասի ա-կետ (մեղադրանի բնույթի և հիմքի մասին 
                                                                     անհապաղ տեղեկացվելու իրավունք)  բ.  6-րդ հոդվածի 3-րդ մասի բ-կետի (բավարար ժամանակ ու 
                                                                   հնարավորություն պաշտպանությունը 
                                                                    նախապատրաստելու համար),
գ.  6-րդ հոդվածի 3-րդ մասի գ-կետ    (պաշտպանի իրավունք կամ իր 
                                                                    պաշտպանություն անձամբ 
                                                                    կատարելու իրավունք 
դ.  6-րդ հոդվածի 3-րդ մասի դ-կետ    (իր վկաներին կամ իր դեմ ցուցմունք  
                                                                    տված անձանց հարցաքննելու 
                                                                    իրավունք), 
ե.  6-րդ հոդվածի 3-րդ մասի ե-կետ     (անվճար թարգմանչի իրավունք) 

ՀՀ Սահմանադրական դատարանն այնուհետև իր ՍԴՈ-934 որոշմամբ որոշեց հետևյալը. 
ա. 	մեղադրական եզրակացությունը կազմվում է բացառապես քննիչի կողմից, 
բ. 	դատախազին նման լիազորություն վերապահված չէ, 
գ.	քրեական դատավարության օրենսգիրքը սահմանում է մի շարք պաշտպանական հնարավորություններ, օրինակ, 3091 հոդվածի 4-րդ մասը հնարավորությում է տալիս ամբաստանյալին, նրա պաշտպանին, անկախ նրանց միջնորդությունից, տրամադրել ժամանակ նոր մեղադրանքին ծանոթանալու համար, 
դ.	հետևաբար, օրենսդիրը նախատեսել է դատական վարույթի փուլում մեղադրանքը փոփոխելու, լրացնելու դեպքում մեղադրյալի պաշտպանական իրավունքները իրականացնելու հնարավորություն,
ե. Այսինքն, բոլոր դեպքերում, նույնիսկ մեղադրանքը փոփոխելու դեպքում, բացառվում է, որպեսզի մեղադրանքի փոփոխումը կատարվի դատաքննությունից դուրս՝ հետևաբար նաև դատավարական պաշտպանական երաշխիքների բացակայությամբ:  

	
Հարց.

Ձեր կարծիքով արդյո՞ք Սահմանադրական դատարանի իրավական դիրքորոշումները կարող են վերացնել պաշտպանական իրավունքի այն բացերը, որոնց վրա մատնացույց էր անում Վճռաբեկ դատարանը Նալբանդյանի գործում: 







5. ստ Կոնվենցիայի 6-րդ հոդվածի, ինքնությունը չբացահայտված (անանուն) վկաների ցուցմունքները.

 ա. 	ոչ մի պարագայում չեն կարող դրվել դատապարտման հիմքում,
բ.	կարող են դրվել դատապարտման հիմքում, եթե դատապարտումը բացառապես կամ վճռորոշ չափով հիմնված չէ նման վկաների ցուցմունքների վրա,
գ.	 կարող են դրվել դատապարտման հիմքում, եթե արդարադատության շահը գերակայում է, 
դ.	կարող են դրվել դատապարտման հիմքում՝ կազմակերպված հանցավորության և ահաբեկչության դեմ տարվող պայքարի շրջանակներում քննվող գործերի կապակցությամբ: 













6. Մեղադրյալի՝ իր դեմ ցուցմունք տվող վկաներին հարցաքննելու իրավունքը, ըստ Կոնվենցիայի 6-րդ հոդվածի 3-րդ մասի դ-կետի, պահանջվում է 

ա. ապահովել և՛ նախաքննութան, և՛ դատաքննության փուլերում, 
բ. կամ նախաքննության, կամ դատաքննության փուլերում
գ. միայն նախաքննության փուլում, 
դ. միայն դատաքննության փուլում:


















7. Վկայի պաշտպանության ծրագրի շրջանակներում օպերատիվ գաղտնի գործակալը, ով հանդես էր գալիս որպես վկա, հարցաքննվել է քննիչի կողմից՝ մեղադրյալի պաշտպանի ներկայությամբ: Մեղադրյալին չի թույլատրվել մասնակցել հարցաքննությանը և վկային հարցեր ուղղել անձամբ: Պաշտպանին թույլատրվել է հարցեր ուղղել գաղտնի գործակալին, սակայն արգելվել է հարցեր տալ գաղտնի գործակալի անձի մասին: Արդյո՞ք տեղի է ունեցել 6-րդ հոդվածի բ-կետի կամ դ-կետի խախտում:
ա.		այո, քանի  որ դ-կետը հստակորեն սահմանում է, որ մեղադրյալն իրավունք ունի հարցաքննելու իր դեմ ցուցմունք տված վկային, 
բ.		այո, քանի որ պարտադիր կանոն է, որպեսզի մեղադրյալը առերես ճանաչի այն անձին, ով իր դեմ ցուցմունք է տվել, 
գ.		ոչ, քանի որ Կոնվենցիան չի բացառում, 6-րդ հոդվածի 3-րդ մասի (դ) կետի իմաստով, մեղադրյալի նույնականացումը իր պաշտպանի հետ, 
դ.		ոչ, քանի որ ապացույցների ձեռք բերման եղանակը Կոնվենցիայի և եվրոպական դատարանի վերահսկողության շրջանակների մեջ չի մտնում: 








Ընտրեք չորս ճիշտ պատասխաններ.

8. Կոնվենցիայի 6-րդ հոդվածի 1-ին մասի իմաստով դատավարության արդարացիությունը գնահատելիս, եվրոպական դատարանը քննում է. 

	ա. 	ապացույցների գնահատումը ազգային մարմինների կողմից, 
	բ.	ապացույցների ընդունելիության հարցի լուծումը ազգային մարմինների կողմից,
	գ.	ապացույցների ձեռք բերելու եղանակները, 
	դ.    մեղքի մասին հարցը, 
	ե.	արդյոք հարգվել է պաշպան ունենալու իրավունքը, 
	զ.	արդյոք մեղադրյալին հնարավորություն տրվել է վիճարկելու ապացույցների վավերականությունը և հակադրվելու դրանց կիրառմանը,
	է.	ապացույցների որակը, մասնավորապես, արդյոք այդ ապացույցների ձեռքբերման պայմանները կասկած չեն առաջացնում դրանց վստահելիության և ճշգրտության վերաբերյալ, 
	թ.	ներպետական օրենսդրական նորմերի մեկնաբանումը և կիրառումը, 














9. Ընտրեք ճիշտ պատասխանները.

Ըստ Կոնվենցիայի 6-րդ հոդվածի 3-րդ մասի դ-կետի, մեղադրյալի՝ իր դեմ ցուցմունք տվող վկաներին անձամբ հարցաքննելու իրավունքը. 

	ա.	պետք է ապահովվի՝ անկախ այն հանգամանքից, թե մեղադրյալը դա պահանջում է, թե ոչ: Դա բխում է պետության պոզիտիվ պարտավորությունից, 
	
	բ.	կարող է իրականացվել, եթե մեղադրյալը հայտնել է նման ցանկություն, այդուհանդերձ, վարույթն իրականացնող մարմինը կամ դատարանն այդ հարցում ունի հայեցողություն,

	գ.	պետք է իրականացնել, եթե վարույթն իրականացնող մարմինը անհրաժեշտ է համարում՝ ելնելով արդարադատության շահերից, 

	դ.	արգելվում է իրականացնել, եթե վկան օգտվում է վկայի պաշտպանության միջոցներից, 	





